Melchie Dumornay

**Melchie Dumornay (Mèlchi Dimòney)**, ki gen ti jwèt non **Corventina** (Kòvenntina) fèt nan dat 17 dawou 2003 nan Mibalè an Ayiti. Li se yon jwez foutbòl entènasyonal k ap jwe kòm miye teren atak ekip Olenmpik Lyon an.

## Biyografi

### Karyè klèb
Melchie Dumornay (**Mèlchi Dimòney)** fèt epi grandi nan Mibalè an Ayiti. Manman l ak papa l se moun nan Sid (AKEN). Li te kòmanse istwa lanmou li ak foutbòl nan katye li,pandan l ap jwe pye atè epi tèt pou tèt nan mitan yon dal gason ki pi gran pase l . Se depi la,li kòmanse devlope lespri konbativite ak tanperaman ganyan lakay li.  .

Aprè li te devlope fizikman, an 2017 li entegre ekip  AS Tigrès la; aprè sa, yon ane pita, lè l vin gen laj kenzan, li te vin meyè jwez ak sila ki make plis gòl nan chanpyona ayisyen an  . An novanm 2018, li te fè yon esè ak Olenmpik Lyon, ki te yon siksè, malgre yo pa t kapab rekrite li akòz laj li ki te twò piti  .

Premye evennman ki te tou lanse karyè li te fèt nan mondyal 2018 kategori timoun ki pa gen 20 ane nan peyi Lafrans . Ayisyèn yo pral elimine kont Almay pou 3èm ak dènye match yo nan konpetisyon an. Dènye chans yo pou fè yon bon enpresyon. Amandine Miquel (Amandin Mikèl), antrenè seleksyon fanm nan Estad de Renm, te prezan pandan match popilè sa a. Tombe sou cham, Stad de Renm patka tann e kouri pran kontak relasyon avèk jèn ayisyèn lan jiskaske li te rive gen dizwitan.À la Coupe du monde U20, j’ai vu Melchie. Elle avait quinze ans et elle donnait beaucoup de mal aux joueuses allemandes. On s'est dit qu’on devrait suivre cette joueuse et voir ce que ça donne à ses dix-huit ans. Je n’ai jamais vu une aussi bonne joueuse.An 2020, magazin *Gol* te nonmen li senkyèm jwez ki pi pwomèt nan mond  lan.

Nan dat 9 septembre 2021, lè li te fèk selebre dizwityèm anivèsè nesans li epi finalman li te kapab gen aksè pou l kapab jwe aletranje, e malgre enterè plizyè lòt klèb plis prestijye an Ewòp ak Etazini, li te rive enskri ak Stad Renm nan  Divizyon 1 , kote li al jwe menm kote ak  konpatriyòt li Kethna Louis  .Je voulais commencer ma carrière en France. Je pense que la passion, le travail acharné et la détermination m’ont permis de progresser.

Yon lòt fwa ankò, menm magazin Gòl la te nonmen l senkyèm jwez ki pi pwomèt nan mond lan pou ane 2021 an  . Pou premye match li ak Renm, li fè de pas desizif nan yon mitan kont GPSO 92 Issy  . Aprè sa, li fè 2 gòl pou dezyèm match li kont Bòdo  .

Nan lane 2022, li te genyen pri NXGN (jwè ki pi pwomèt nan mond lan pa magazin *Gol*) aprè de aparisyon l nan klasman sila  .

An janvier 2023, pandan ke anpil klib Ewopeyen yo ak Ameriken yo te dèyè l, li te rive siyen pou twa ane nan Olenmpik Lyon . Pandan tan sa a, li te fini sezon an ak Renm  .Cela a toujours été mon rêve pour moi de porter le maillot de l’Olympique Lyonnais. Je sais que ce club peut me permettre de progresser et de conquérir  des trophées. J’ai hâte de jouer ici et d’évoluer notamment aux côtés de Wendie Renard. C’est un modèle pour beaucoup de jeunes joueuses et j’espère devenir un jour comme elle. Mèlchie Dumornay **(Mèlchi Dimòney) nan** nominasyon pou tit jwè mwa pou Oktòb  .

### Karyè entènasyonal
Melchie Dumornay **(Mèlchi Dimòney)** patisipe nan tounwa KONKAKAF nan kategori timoun ki pa depase 17 ane yo, aprè kategori ki pa depase 20 ane yo. Avèk patisipasyon sa yo, li te kalifye Ayiti pou koup di mond nan kategori a an 2018, sa ki te pèmèt Ayiti vin premye nasyon Karayib la ki te patisipe nan konpetisyon an  . Gras a 14 gòl li te make pandan chanpyona KONKAKAF kategori ki pa depase 20 ane yo an 2020, li te genyen soulye dò nan konpetisyon sila a.  .

Nan mwa me 2018, yo te rele l pou premye fwa nan ekip nasyonal la pou patisipe nan kalifikasyon Gòl Keup 2018 la  . 13 mai 2018, li make premye gòl li pou seleksyon an, pandan match nil ki te rive fèt kont Jamayik .

Nan 21 fevriye 2023, lè li fè 2 gòl nan play-off kont Chili, e li penmèt peyi l kalifye pou premye faz final koup di mond  . 

* Gayan Trophée des Champions an 2023
* Gayan D1 Arkema an 2024
* Yo te vote l pi bon jwez Concacaf 2023/2024, li te ranpòte pri sa a
nan dat 22 septanm 2025 lan, Dumornay te pran plas 18tyèm nan lis balon dò ki te reyini tòp 20 jwez ke yo te chwazi pou fè lis lan. Pandan sezon sa a, ak ekip Lyonèz la, li te fè 22 gòl ak 9 pas desizif. Sa ki plase l etanke premye jwez ayisyen ki reyisi nomine nan gwo evennman sila a. E nan menm ane a ankò, nan dat 10 novanm 2025 lan, pou yon dezyèm fwa, li regenyen pri meyè jwez Concacaf la.

## Distenksyon pèsonèl

* Trofe D1 Arkema pou jwè mwa a pou Oktòb 2023 
* twofe meyè jwez Konkakaf 2024
*Twofe meyè jwez Konkakaf 2025

## Kontra piblisite

### Adidas
Nan novembre 2022, li te anonse sou kont Instagram li ke li te siyen ak manifakti ekipman Adidas . Dapre ajan li a, Takumi Jeannin, kontra sa a se alontèm epi li gen pou objektif pou devlope mak jwè a epi ede peyi li  .
 

## Referans

## Lyen ekstèn